
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	                                                     Bucureşti, 07.04.2014
                                         PL-x 33/2014


     R A P O R T  
asupra 
Proiectului de Lege privind desfiinţarea unor instanţe judecătoreşti şi a parchetelor de pe lângă acestea
               În temeiul dispoziţiilor art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere în fond, în procedură de urgenţă, cu proiectul de Lege privind desfiinţarea unor instanţe judecătoreşti şi a parchetelor de pe lângă acestea, trimis cu adresa nr. PL-x 33/2014 din 11 februarie 2014, înregistrat sub nr.4c-11/96 din 11 februarie 2014.
            Potrivit prevederilor art. 75 din Constituţia României, republicată, şi ale art. 92 alin. (8) pct. 2, lit. e) din Regulamentul Camerei Deputaţilor, republicat,  Camera Deputaţilor este primă Cameră sesizată. 

            Consiliul Legislativ a avizat favorabil iniţiativa legislativă, conform avizului nr. 94 din 6 februarie 2014.
            Comisia pentru muncă şi protecţie socială, a avizat favorabil iniţiativa legislativă, în şedinţa din 26 februarie 2014.
             Proiectul de lege are ca obiect de reglementare desfiinţarea unor instanţe judecătoreşti şi parchete de pe lângă acestea, în scopul asigurării unui sistem judiciar performant sub aspectul volumului de activitate al instanţelor de judecată şi al parchetelor care funcţionează pe lângă acestea.
            În conformitate cu prevederile art. 61 din Regulamentul Camerei Deputaţilor, republicat, membrii Comisiei juridice au examinat această iniţiativă legislativă în şedinţa din 7 aprilie 2014. 
            La dezbateri au participat, în calitate de invitaţi din partea Ministerului Justiţiei domnul Liviu Stancu, secretar de stat, iar din partea Consiliului Superior al Magistraturii domnul Adrian Bordea, preşedinte şi domnul Vasile Muscalu, vicepreşedinte.
                    La şedinţa Comisiei juridice, de disciplină şi imunităţi au fost prezenţi 24 deputaţi din totalul de 27 membri ai acesteia.            
                   În urma dezbaterilor, membrii Comisiei au hotărât, cu unanimitate de voturi, să propună plenului Camerei Deputaţilor respingerea proiectului de Lege privind desfiinţarea unor instanţe judecătoreşti şi a parchetelor de pe lângă acestea.
În raport cu obiectul său, proiectul de lege face parte din categoria legilor organice. 

